**Cynllun TAPS Cymru ar gyfer Asesiad Ffocws**

|  |  |  |  |
| --- | --- | --- | --- |
| **Pwnc Gwyddoniaeth a DT:** Deunyddiau (neu Rymoedd) | Blwyddyn 3  7-8 oed | | Teitl: Pecyn gollwng wy |
| **Ffocws yr Ymholiad**  Gwerthuso canlyniadau yn erbyn meini prawf llwyddiant | | **Cyd-destun y Cysyniad**  Priodweddau deunyddiau sy’n gysylltiedig â’r defnydd ohonynt | |
| **Ffocws yr Asesiad**   * Ydy’r plant yn gallu esbonio sut oedd y dull yn llwyddiannus? * Ydyn nhw’n gallu disgrifio unrhyw newidiadau neu awgrymu sut y gallai’r dull fod wedi’i wella | | | |
| **Gweithgaredd** *Heddiw byddwn ni’n beirianwyr.*  Casglwch ddetholiad o ddeunyddiau er mwyn i’r plant fynd ati i gynllunio ac adeiladu pecyn a fydd yn cario wyau’n ddiogel heb dorri.  Dewiswch gyd-destun ar gyfer y plant e.e. gollwng wyau ar ynys, wyau’n glanio yn y gofod.  Trafodwch sut i wneud cymariaethau teg rhwng mathau gwahanol o becynnau – yr uchder gollwng a’r math o wyneb y byddant yn glanio arno.  Cytuno ar amser, yr adnoddau sydd ar gael, ac a oes unrhyw gyfyngiad ar y grŵp (e.e. 1x balŵn, 1x cwpan blastig, papur, tâp, 1 x bag nwyddau/bocs cario, 1x swigod lapio/sbwng/carpion papur).  Profwch gynllun pob grŵp a myfyrio ar y meini prawf llwyddiant.  Gofynnwch i’r plant awgrymu gwelliannau at y dyfodol, gan esbonio pam.  Gwaith cofnodi penodol: labelwch lun ffotograff neu ddiagram gan nodi llwyddiannau, newidiadau a gwelliannau.  **Addasu’r gweithgaredd**  **Cymorth:** Cyfyngu ar nifer yr adnoddau i’w dewis.  **Estyniad:** Rhoi cynnig ar ffyrdd eraill o brofi’r pecyn. Creu pecyn diogel gyda llai o adnoddau. Ymchwilio i ddeunyddiau pacio traddodiadol a gweld pa mor effeithiol ydynt o gymharu â’ch cynllun chi.  **Syniadau eraill:** Darparu deunyddiau a chyllideb sylfaenol gyda rhestr o elfennau ychwanegol y gallant eu ‘prynu’. Herio’r plant i ‘wario’r’ swm lleiaf o ‘arian’.  **Cwestiynau i gefnogi trafodaeth**   * Pa fath o ddeunyddiau fyddai’n sicrhau amddiffyniad addas? * Pa mor fawr sy’n rhaid i’r pecyn fod? * A ddylai pawb brofi eu pecynnau yn yr un ffordd? * Oes angen ystyried unrhyw ffactorau diogelwch? * Sut fyddwn ni’n gwybod bod y pecyn yn llwyddiannus? * Beth ydych chi wedi’i newid yn eich cynllun? Pam? | | | |
| **Dangosyddion Asesu**  **Heb eu bodloni hyd yma:** Mae’n gallu dweud a laniodd yr wy yn ddiogel neu beidio, ond nid yw’n cysylltu hyn â phriodweddau’r deunyddiau neu sut yr adeiladwyd y cynllun.  **Wedi bodloni:** Mae’n defnyddio ei wybodaeth am ddeunyddiau wrth werthuso. Mae’n gallu esbonio newidiadau i’r cynllun a’u heffaith o ran diogelu’r wy.  **Dulliau posib o fynd ymhellach:** Gwerthusiad parhaus wrth gynllunio, creu a phrofi. Mae’n gwneud cysylltiadau â phecynnau go iawn. | | | |



Bocs athrawon 7 – amser i fyfyrio. Gweler pyramid TAPS am fwy o enghreifftiau.